Lucius Artaxerxes

**Lucius Artaxerxes** (458 – 502) var en avalonsk ridder av Acre, samt dets fidelistiske prest. Han hadde et sete i Rådet som åndelig leder, og taler på vegene av Vokterne – og styrte dermed rådsmedlemmenes avgjørelser i det skjulte ved å bestemme om gudene ville tilgi dem eller ikke for en eventuell stemming. Han fikk sete som Flynn bys ledende prest og alle de avsidesliggende klosternes leder, og fikk tittelen sogneprest av Flynn. Dette ga ham og søster-hustruen Peony makt over folkehæren, og sammen etablerte de St. Berenice klosterhær – en organisasjon som levde for å tjene kongehuset og Rådet. Under Colton-konspirasjonen skulle hæren bli tatt i bruk for å stagge eventuelle opprør fra enten folkehæren eller andre adelsmenn, samt eliminere de konge-lojale rådsmedlemmene.

Lucius var født og oppvokst i Acre, sønn av Ovidius og Leopoldina Artaxerxes. Familien hans hadde vært medlemmer av Rådet siden Blodkrone-attentatet knappe 200 år tidligere, hvor de støttet kongehuset. De hadde vært lojale støttespillere fram til kong Symeon I sin ekspansjon av Flynn. Kongen hadde samlet minst femti adelsklaner for å dra ut og annektere landområder for å holde kontroll over riket sitt. Ettersom Artaxerxes-ene var selvforsynte nok, i kongens øyne, måtte de ta seg til takke med den lille mengden jord de hadde – hvilket satte dem i en økonomisk dårlig posisjon. I et forsøk på å redde familien sin, sluttet Lucius seg til klosterlivet – hvor han steg raskt i gradene og kunne kreve inn skatter for prestestanden, men alt ble brukt for å dekke gjelden sin. Under kongens ekspansjon hadde de lånt ut store summer for at kongen skulle lykkes i sitt felttog, men hadde også tatt opp lån for å finansiere sin deltagelse i konflikten. Familien hadde håpet på større områder med land, men endte heller med sto gjeld for sitt initiativ.

Lucius allierte seg med Kieron Kobbel for å få hevn over kongehuset, og søsteren sluttet seg til. Lucius hadde tjent seg til posisjonen som sogneprest, og hadde etablert St. Berenice klosterhær, og hadde med det midlene til å gjennomføre et kupp på kongefamilien. Planen var å samle kongefamilien på landsgodset til familien Gregorius i Colton, og drepe dem der – sammen med Gregorius-ene, som var lojale tjenere av kongehuset. Lederen av Gregorius-ene fungerte dessuten som monarkens droste, og tok dens avgjørelser om sittende regent var fraværende eller for ung. Hvis bare huset Ewald forsvant, men ikke Gregorius, ville de juridisk sett fungere som neste pulje kongelige innen de fant en ny Ewald-er fjernt på slektstreet. Komplottet ble allikevel avslørt av markien av Langstye, som ga dem vekk til kongen. Farvaldr hyret inn den kongelige agenten Ira Colton for å myrde Ellanher og hans medsammensvorne.

Da angrepsdagen nærmet seg, fikk Lucius og søsteren ordre om å gjøre troppene klare til å storme Rådet og myrde de konge-lojale rådsmedlemmene, samt deres familier og nære venner. Artaxerxes-søsknene visste at klosterhæren ikke ville angripe medlemmer av Rådet eller kongehuset uten en god grunn – og de sa at kongefamilien hadde planer om å samle dem alle til en fest for å myrde dem, på bakgrunn av å være sinnssyk. Klosterhæren tok det for god fisk, men det nådde Ira Colton – enkelte soldater lot henne få vite om det, lojale til kongehuset – som sørget for at kong Farvaldr, hans familie og rådsmedlemmene ble varslet.

Kort tid før klosterhæren skulle angripe, infiltrerte Ira Colton den og myrdet Lucius og Peony Artaxerxes. Deres død ble fulgt av klosterhærens midlertidige tilintetgjørelse: medlemmene var ikke til å stole på, fra konges ståsted, og ble alle drept med sine familier. Da Colton-konspirasjonen var stoppet, fikk Ira tilbudet om å bli den nye lederen av klosterhæren, men hun takket nei. Hun fikk istedenfor Acre, hvis hun myrdet Artaxerxes-enes arving: Berenice Artaxerxes – for å hindre komplott fra familien.